अलवर की 178 भरतपुर की 520 खानें रद्द करे खनिज विभाग- एनजीटी
राष्ट्रीयहरित प्राधिकरण (एनजीटी ) ने खनिज विभाग को आदेश जारी करते हुए अलवर की 178 और भरतपुर की 520 खानों का रद्द करने के आदेश दिए हैं। इन खानों के पास पर्यावरणीय स्वीकृति नहीं है। एनजीटी ने यह आदेश संतोष मित्तल बनाम राजस्थान के संदर्भ में दिए। एनजीटी ने कहा है कि विभाग इन तमाम खानों को 15 जनवरी 2016 से पहले बंद कराए और परिसर को अपने कब्जे में ले। यदि मौके पर कोई उपकरण मिलता है तो विभाग उसे भी अपने कब्जे में ले। खनिज विभाग द्वारा एनजीटी को प्रस्तुत की गई रिपोर्ट में बताया गया है कि अलवर में 376 खानों का आवंटन हुआ है जिनमें से पर्यावरणीय स्वीकृति नहीं होने के कारण 178 खानों में खनन कार्य बंद है।
एनजीटीके आदेश पर हुई थी रवन्नों की जांच
हरियाणाप्रदूषण बोर्ड की ओर से कोर्ट को दिए गए दस्तावेजों के संबंध में यह जांच की गई थी कि जितनी खपत रिकॉर्ड में रही है उसकी तुलना में काटे गए रवन्नों की मात्रा कम है। ऐसे में क्रशर पर अधिक मात्रा में माल कहां से रहा है। इसमें शक होने पर रवन्नों की जांच का काम संबंधित जिलों को दिया गया। विस्तृत जांच में यह सामने आया कि जो रवन्ने काटे गए उनमें से कुछ फर्जी थे और कुछ में फेरबदल भी किया गया था।
bho_Deva hin_Deva hin_Deva hin_Deva